**Programe şi proiecte derulate de**

**Centrul pentru Investigarea Crimelor Comunismului din România**

**în lunile aprilie-septembrie 2010**

Pe parcursul primelor şase luni de la înfiinţare, Centrul de Investigare a Crimelor Comunismului din România a desfăşurat o serie de activităţi educaţionale, de cercetare şi de consultanţă în conformitate cu obiectivele sale. Programele de investigaţii, precum şi seria de conferinţe şi expoziţii au beneficiat de o bună reflectare în presă, publicându-se peste 250 de articole şi reportaje despre activitatea CICCR, atât în presa scrisă, în emisiuni televizate sau documentare difuzate în România şi în străinătate.

Astfel,

1. În cadrul „**Programului de Arheologie contemporană**”, care vizează descoperirea rămăşiţelor pământeşti ale celor executaţi în mod ilegal de către Securitate, s-au derulat 8 acţiuni de investigaţii arhelogice, dintre care 4 s-au soldat cu găsirea victimelor şi sesizarea autorităţilor competente, iar 2 cu identificarea unei tabere a partizanilor anticomunişti din Munţii Apuseni, respectiv a locului în care se află îngropat craniul unei victime decapitate, care nu a fost încă exhumat. Un caz a rămas nesoluţionat, victimele nefiind identificate. Rămăşiţele pământeşti au fost predate organelor de cercetare abilitate, urmând apoi a fi redate familiilor, pentru reînhumarea lor după ritualul creştin. *În toate cazurile, CICCR a acţionat ca urmare a sesizărilor primite de la urmaşii acestor victime, care ne-au solicitat identificarea şi exhumarea lor.*
2. Seria de conferinţe **„Comunismul nu este istorie”** şi **„De ce să condamnăm comunismul”** s-a derulat în 11 localităţi din ţară (Alba Iulia, Sighet, Sighişoara, Deva, Bistriţa, Tuşnad, Cluj-Napoca, Şomoşcheş – Arad, Arad, Aiud şi Ploieşti). Sprijinite de Fundaţia Konrad Adenauer, conferinţele au scopul de a informa publicul, tânăr, dar nu numai, despre regimul comunist din România şi consecinţele acestuia.
3. Expoziţia **„Numitorul comun: moartea”** a fost prezentată în cursul anului 2010 în Alba Iulia, Braşov, Sighetu Marmației şi Aiud (la Penitenciarul Aiud şi la Muzeul de Istorie).Expoziţia conţine obiectele personale a 18 dintre victimele executate fără proces de Securitate, victime ale căror rămăşite pămâneşti au fost descoperite în perioda 2006-2009 de către echipa de experţi a fostului Institut de Investigare a Crimelor Comunismului din România, afiliată în prezent CICCR.
4. CICCR, în colaborare cu studioul AgerFilm desfăşoară un proiect ce vizează **realizarea unei serii de filme documentare** despre victimele regimului comunist din România. Lucrările pentru patru dintre aceste filme sunt deja în desfăşurare.

1. **Programul de cercetare în arhiva CNSAS** este de asemenea în desfăşurare, CICCR având intenţia de a continua investigaţiile privitoare la activitatea poliţiei politice din România în scopul publicării informaţiilor obţinute şi acordării de asistenţă foştilor deţinuţi politici.
2. Proiectul de **istorie orală**, care vizează strângerea de mărturii despre modul în care se trăia în comunism este în derulare începând din luna august a anului 2010.
3. Pe tot parcursul acestei perioade s-au desfăşurat **activităţi de consultanţă şi asistenţă** a victimelor şi familiilor victimelor regimului comunist în cadrul audienţelor acordate de angajaţii CICCR;